**Serviciul Resurse Umane**

**Nr. 10001/17.03.2017**

**ANUNT**

Ministerul Transporturilor cu sediul în Bucureşti, bd. Dinicu Golescu nr. 38, sector 1, organizează concurs pentru ocuparea funcţiilor publice de execuţie vacante din aparatul propriu al Ministerului Transporturilor, Direcţia Generală Organismul Intermediar pentru Transport, conform prevederilor Ordonanţei de urgenţă a Guvernului nr. 45/2008 privind unele măsuri pentru întărirea capacităţii administrative a României în vederea îndeplinirii obligaţiilor ce îi revin în calitate de stat membru al Uniunii Europene*,* în data **30.03.2017 ora 9.00 -proba eliminatorie de limbă străină (limba engleză), respectiv ora 11.00. proba scrisă.**

Candidaţii declarati **ADMISI** la proba eliminatorie de limbă străină pot participa la proba scrisă de la ora 11.00.

Dosarele de concurs se depun la sediul Ministerului Transporturilor, în termen de **8 zile** de la data publicării anunţului în Monitorul Oficial Partea a III- a din data de **17.03.2017***.*

 **Dosarul de concurs va conţine în mod obligatoriu** :

* + Formularul de înscriere prevăzut în anexa nr.3 la H.G. 611/2008, cu modificarile si completarile ulterioare
	+ Copiaactului de identitate
	+ Copiile diplomelor de studii şi ale altor acte care atestă efectuarea unor specializări
	+ Copia carnetului de muncă sau o adeverinţă care să ateste vechimea în muncă şi, după caz, în specialitatea studiilor necesare ocupării funcţiei publice
	+ Cazierul judiciar
	+ Adeverinţa care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate şi care conţine în clar, numărul, data, numele emitentului şi calitatea acestuia în formatul standard stabilit de Ministerul Sănătăţii
	+ Declaraţia pe propria răspundere sau adeverinţa care să ateste că nu a desfăşurat activităţi de poliţie politică
	+ Declaraţia pe propria răspundere cf. art. 54 lit. i) din Legea nr. 188/1999 privind Statutul funcţionarilor publici, republicată, cu modificările şi completările ulterioare.

***Copiile de pe actele prevăzute mai sus se prezintă în copii legalizate sau însoţite de documentele originale, care se certifică pentru conformitate cu originalul de către secretarul comisiei de concurs.***

Formularul de înscriere şi declaraţiile pe propria răspundere se pun la dispoziţie candidaţilor prin secretariatul comisiei de concurs din cadrul ministerului, pot fi accesate pe site-ul [www.mt.ro](http://www.mt.ro), si se gasesc la Registratura MT poarta “G”.

**Telefoane de contact pentru informaţii :**

**021/3196133, 0750032357.**

Candidaţii trebuie să îndeplinească condiţiile de ocupare a unei funcţii publice şi să facă dovada îndeplinirii condiţiilor minime de vechime în specialitatea studiilor conform art. 54 şi art. 57 alin. (5) din Legea nr. 188/1999 privind Statutul funcţionarilor publici, republicată, cu modificările şi completările ulterioare, precum şi condiţiile specifice pentru postul solicitat.

|  |  |  |  |  |  |
| --- | --- | --- | --- | --- | --- |
| **Direcţia** | **Direcţia/ Serviciul/****Compartiment** | **Funcţia publică de execuţie** | **Cls.** | **Grad prof.** | **Nr. post.** |
| **Direcţia Monitorizare**  | Serviciul verificare şi expertiză tehnica | Consilier  | I | Superior  | 1 |
| Consilier  | I | Principal  | 1 |
| **Direcţia Management Financiar** | Biroul Monitorizare Financiară Proiecte Aerian şi SMISS | Expert  | I | Debutant | 1 |

 ***TOTAL- 3 posturi***

***CONDITII SPECIFICE***

**DIRECTIA MONITORIZARE**

**Serviciul Verificare şi Expertiză Tehnica**

 **Consilier clasa I, gradul profesional superior -1post**

**Pregătirea de specialitate**: studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă in domeniul ştiinţe ingineresti - inginerie civilă;

**Vechime în specialitatea studiilor necesare exercitării funcţiei publice**: minim 9 ani.

**Limbi străine**: limba engleză (scris, vorbit, citit)- nivel mediu

**Cerinte specifice**: disponibilitate pentru deplasari si program de lucru prelungit

**Consilier clasa I, gradul profesional principal -1 post**

**Pregătirea de specialitate**: studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă in domeniul ştiinţe ingineresti - inginerie civilă;

**Vechime în specialitatea studiilor necesare exercitării funcţiei publice**: minim 5 ani.

**Limbi străine**: limba engleză (scris, vorbit, citit) - nivel mediu

**Cerinte specifice**: disponibilitate pentru deplasari si program de lucru prelungit.

**DIRECTIA MANAGEMENT FINANCIAR**

**Biroul Monitorizare Financiară Proiecte Aerian şi SMISS**

 **Expert clasa I, gradul profesional debutant - 1 post**

**Pregătirea de specialitate**: studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă.

**Vechime în specialitatea studiilor necesare exercitării funcţiei publice**: -.

**Limbi străine**: limba engleză (scris, vorbit, citit) - nivel mediu

**Cerinte specifice**: disponibilitate pentru deplasari si program de lucru prelungit

**BIBLIOGRAFIE**

**DIRECTIA MONITORIZARE**

**Serviciul Verificare şi Expertiză Tehnica**

1. **Legea nr. 188/1999** privind Statutul funcţionarilor publici, republicată (r2) cu modificările și completările ulterioare;
2. **Legea nr.7/2004** privind Codul de conduită a funcţionarilor publici, republicată, cu modificările şi completările ulterioare;
3. **HG nr.21/2015** privind organizarea şi funcţionarea Ministerului Transporturilor, cu modificările şi completările ulterioare
4. **REGULAMENTUL (UE) NR. 1303/2013 AL PARLAMENTULUI EUROPEAN ŞI AL CONSILIULUI din 17 decembrie 2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului
5. **OUG 68/2015** pentru aprobarea unor măsuri de gestionare a instrumentelor structurale din domeniul transporturilor, cu modificarile si completarile ulterioare
6. **HG nr. 398/2015** pentru stabilirea cadrului instituţional de coordonare şi gestionare a fondurilor europene structurale şi de investiţii şi pentru asigurarea continuităţii cadrului instituţional de coordonare şi gestionare a instrumentelor structurale 2014-2020;
7. **HG nr. 399/2015** privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020;
8. Hotărârea nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice**;**
9. **HG 1405/2010 FIIDC** privind aprobarea utilizării unor condiţii contractuale ale Federaţiei Internaţionale a Inginerilor Consultanţi în Domeniul Construcţiilor (FIDIC)pentru obiective de investiţii din domeniulinfrastructurii de transport de interes naţional, finanţate din fonduri publice
10. **Legea nr. 10/1995** privind calitatea în construcţii;
11. **HG nr. 273/1994** pentru aprobarea Regulamentului de recepţie a lucrărilor;
12. **Legea nr. 50/1991** privind autorizarea executării lucrărilor de construcţii;
13. **Programul Operațional Infrastructură Mare**; **www.fonduri-ue.ro/poim-2014.**

**DIRECTIA MANAGEMENT FINANCIAR**

**Biroul Monitorizare Financiară Proiecte Aerian şi SMISS**

1. **Legea nr. 188/1999** privind Statutul funcţionarilor publici, republicată (r2) cu modificările și completările ulterioare;
2. **Legea nr.7/2004** privind Codul de conduită a funcţionarilor publici, republicată, cu modificările şi completările ulterioare;
3. **HG nr.21/2015** privind organizarea şi funcţionarea Ministerului Transporturilor, cu modificările şi completările ulterioare
4. **Ordonanța de urgență nr. 68/2015** pentru aprobarea unor măsuri de gestionare a instrumentelor structurale din domeniul transporturilor cu modificările și completările ulterioare.
5. **Ordonanța de urgență nr. 66/2011** privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.
6. **Hotărârea nr. 875/2011** pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare.
7. **Ordonanța de urgență nr. 40/2015** privind gestionarea financiară a fondurilor europene pentru perioada de programare 2014-2020, cu modificările și completările ulterioare.
8. **Hotărârea nr. 93/2016** pentru aprobarea Normelor metodologice de aplicare a prevederilor ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.
9. **Legea nr. 500/2002** privind finanțele publice, cu modificările și completările ulterioare.